#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

**2.Kontaktná osoba:**

Ing. Peter Ďurkovský (e-mail: [peter.durkovsky@dpmz.sk](mailto:peter.durkovsky@dpmz.sk), tel.: +421415660168)

**3.Názov zákazky:**

**Nákup a dodávka spojovacieho materiálu**

Spoločný slovník obstarávania (CPV kód): 44531600-7 matice

44532100-9 nity

44531100-2 skrutky do dreva

39516120-9 podložky

Zverejnenie zákazky: webové sídlo obstarávateľa

<http://www.dpmz.sk/prieskum-trhu---zakazky-v-hodnote-do-10-000-eur/>

Predpokladaná hodnota zákazky: 3 178,2534 EUR bez DPH / 36 mesiacov

**4.Opis predmetu zákazky, technická špecifikácia a ďalšie požiadavky obstarávateľa:**

Predmetom obstarávania je zákazka na dodanie tovaru, ktorým je spojovací materiál. Nákup bude realizovaný formou čiastkových objednávok na základe uzavretej Rámcovej dohody na dodávku tovaru s jedným úspešným uchádzačom. Súčasťou zákazky je aj doručenie, resp. dodávka tovaru do sídla obstarávateľa (t.j. skladové priestory obstarávateľa na ul. Kvačalova č. 2, Žilina, prípadne na pracovisko ul. Košická č. 2, Žilina).

Zoznam spojovacieho materiálu, ktorý je predmetom zákazky a ktorý bude neoddeliteľnou prílohou Rámcovej dohody je uvedený v Prílohe č. 1 tejto Výzvy.

V Prílohe č. 2 tejto Výzvy sú uvedené aj predpokladané odberové množstvá jednotlivých tovarov na plánované zmluvné obdobie 36 mesiacov. Tieto odberové množstvá majú iba informatívny charakter a pre účely uzatvoreného zmluvného vzťahu s úspešným uchádzačom nie sú záväzné a obstarávateľ ako kupujúci nie je povinný presne tieto množstvá tovarov odobrať od predávajúceho. Príloha č. 2 slúži obstarávateľovi na účely vyhodnotenia prieskumu trhu. Obstarávateľ si vyhradzuje právo na aktualizáciu obstarávaného sortimentu spojovacieho materiálu uvedený v Prílohe č. 1 a č. 2 (t.j. jeho doplnenie resp. redukcia) v priebehu plynutia lehoty na predkladanie ponúk, o čom bude informovať všetkých známych záujemcov a informáciu o prípadnej zmene zverejní aj na svojom webovom sídle pri konkrétnom obstarávaní.

Jednotkové ceny tovarov uvedené v Prílohe č. 1 (a tiež v Prílohe č. 2) budú platné počas celého trvania zmluvného vzťahu medzi obstarávateľom a úspešným uchádzačom.

Dopravu tovaru zabezpečuje a hradí predávajúci. V jednotkových cenách tovaru musia byť zahrnuté všetky náklady uchádzača spojené s realizovaním zákazky.

Obstarávateľská organizácia si vyhradzuje právo neobjednávať iba celé balenia. V čiastkovej objednávke bude okrem povinných informácií vždy uvedený aj počet kusov tovarov.

Za plánované zmluvné obdobie 36 mesiacov obstarávateľ predpokladá, že úspešnému uchádzačovi, t.j. predávajúcemu odošle približne 24 objednávok na spojovací materiál. Údaj je iba informatívny.

Dodacia lehota tovaru od okamihu elektronického potvrdenia prijatej objednávky sa predpokladá: do 3 pracovných dní. Nakoľko dodacia lehota nie je hodnotiacim kritériom, môže byť predmetom dojednania s úspešným uchádzačom v etape odsúhlasenia záverečného znenia návrhu Rámcovej dohody pred jej uzavretím. Deň potvrdenia objednávky sa nezapočítava do dodacej lehoty. Objednávky budú zasielané elektronicky v pracovných dňoch (pondelok– piatok, od 06:00 do 14:00 hod.). Požaduje sa elektronické potvrdenie objednávky najneskôr v priebehu nasledujúceho pracovného dňa (odo dňa doručenia elektronickej objednávky).

Dodávka tovaru bude realizovaná v pracovných dňoch (pondelok – piatok, od 06:00 do 14:00 hod.).

Predmet zákazky nie je rozdelený na časti. Každý uchádzač predloží ponuku na celý predmet zákazky, t.j. uvedie ceny k tovarom uvedeným v Prílohe č. 1 a 2.

**5.Vysvetľovanie:**

Ak je relevantné, tak písomnú žiadosť o vysvetlenie informácií uvedených vo Výzve je potrebné zaslať e-mailom na adresu [peter.durkovsky@dpmz.sk](mailto:peter.durkovsky@dpmz.sk) v termíne najneskôr do 16.04.2020 (vrátane tohto dňa). Odpovede na žiadosť o vysvetlenie budú doručené záujemcom/uchádzačom najneskôr do 17.04.2020 (vrátane tohto dňa) a zverejnené budú na webovom sídle obstarávateľa. Obstarávateľ v procese vyhodnocovania ponúk môže požiadať uchádzača o vysvetlenie informácií uvedených v predložených dokladoch, ak bude relevantné.

**6.Typ uzavretej zmluvy s úspešným uchádzačom a termín dodania predmetu zákazky:**

S jedným úspešným uchádzačom bude na predmet zákazky uzatvorená Rámcová dohoda podľa § 409 a nasl. Obchodného zákonníka (Zákona č. 513/1991 Zb. v znení neskorších predpisov).

Obdobie, na ktoré bude Rámcová dohoda s úspešným uchádzačom uzatvorená: 36 mesiacov. Počas tohto obdobia bude obstarávateľ objednávať tovar od zmluvného partnera za pevne stanovené jednotkové ceny uvedené v Prílohe č. 1 tejto výzvy, ktorá bude Prílohou č. 1 Rámcovej dohody.

Návrh Rámcovej dohody vyhotoví a predkladá úspešnému uchádzačovi po vyhodnotení prieskumu trhu obstarávateľ.

Rámcová dohoda bude plnená formou čiastkových objednávok. Bližšie informácie k čiastkovým objednávkam sú uvedené v bode 4. tejto Výzvy.

**7.Financovanie predmetu zákazky:**

Obstarávateľ neposkytuje zálohové platby na realizáciu predmetu zákazky.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

**8.Ponuka uchádzača bude pozostávať z predloženia nasledovných dokladov:**

**a)Čestné vyhlásenie** (potvrdené oprávnenou osobou uchádzača), že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Uchádzač použije formulár čestného vyhlásenia uvedený v **Prílohe č. 3** tejto výzvy. Uchádzač Prílohu č. 3 vyplní, podpíše a spolu s ponukou ju doručí v elektronickej forme v needitovateľnom formáte (napr. PDF., JPG,...) e-mailom na adresu podľa bodu 10. tejto Výzvy.

Pre hospodárske subjekty (záujemcov/uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty nepredkladajú doklad podľa bodu 8. písm. a) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)Vyplnená Príloha č. 1 a č. 2 tejto Výzvy** (potvrdená oprávnenou osobou uchádzača). Každý uchádzač musí predložiť ponuku na celý predmet zákazky a je potrebné naceniť všetky tovary/položky uvedené v Prílohe č. 1 a č. 2 tejto Výzvy a vyplniť ostatné údaje v týchto prílohách.

Uchádzač doručí dokumenty Príloha č. 1 a č. 2 v elektronickej forme v needitovateľnom formáte (napr. PDF., JPG,...) a zároveň aj v editovateľnom formáte vyhotovenia EXCEL a to e-mailom na adresu podľa bodu 10. tejto Výzvy.

**c)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (záujemcom/uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu 8. písm. c) tejto Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Hospodárske subjekty so sídlom mimo územia Slovenskej republiky predkladajú doklad podľa bodu 8. písm. c) tejto Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla hospodárskeho subjektu), ktorý nemusí byť úradne overený, a predkladá ho v elektronickej forme v  needitovateľnom formáte (napr. PDF., JPG,...) e-mailom na adresu podľa bodu 10. tejto výzvy.

Pre hospodárske subjekty (záujemcov/uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto hospodárske subjekty nepredkladajú doklad podľa bodu 8. písm. c) tejto Výzvy a obstarávateľ si túto skutočnosť overí náhľadom do Zoznamu hospodárskych subjektov.

**9.Hodnotiace kritérium a výber úspešného uchádzača:**

Ponuky uchádzačov budú vyhodnotené na základe kritéria, ktorým je **najnižšia cena**. Úspešným bude ten uchádzač, ktorý obstarávateľovi ponúkne najnižšiu cenu spolu v EUR za celý predmet zákazky.

Do vyhodnotenia na základe hodnotiaceho kritéria budú zaradené iba ponuky uchádzačov, ktoré obsahujú všetky doklady/dokumenty vyhotovené podľa požiadaviek a pokynov uvedených v bode 8. tejto Výzvy.

**10.Spôsob predkladania cenových ponúk:**

Doklady podľa bodu 8. tejto Výzvy, ktoré tvoria ponuku uchádzača, predloží uchádzač podľa pokynov uvedených v bode 8. tejto Výzvy elektronickou poštou (e-mailom) **na e-mailovú adresu:** [**peter.durkovsky@dpmz.sk**](mailto:peter.durkovsky@dpmz.sk)

**11.Lehota na predkladanie cenových ponúk:**

Ponuku, t.j. doklady podľa bodu 8. tejto Výzvy je potrebné doručiť na e-mailovú adresu uvedenú v bode 10. tejto výzvy do **21.04.2020** (vrátane tohto dňa).

**12.Požadovaná platnosť cenovej ponuky:**

Do 30.06.2020

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v inom jazyku ako v slovenskom alebo českom jazyku musia byť predložené v pôvodnom jazyku a predložený musí byť ich úradný preklad do slovenského prípadne českého jazyka.

**14.Lehota na oznámenie výsledku prieskumu trhu:**

-najneskôr do 28.04.2020 vrátane tohto dňa (e-mailom)

Oznámenie o výsledku prieskumu trhu bude e-mailom doručené všetkým uchádzačom, ktorí predložili cenovú ponuku a  zároveň informácia o výsledku vyhodnotenia ponúk bude zverejnená v príslušnej sekcii (verejné obstarávanie/prieskumy trhu do 10 000 EUR) na webovom sídle obstarávateľa.

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.

-Obstarávateľ si vyhradzuje právo zrušiť tento prieskum trhu v prípade, ak na predmet zákazky nebola predložená v lehote na predkladanie ponúk žiadna ponuka.

**V Žiline, 08.04.2020**

Vypracoval: Ing. Peter Ďurkovský, odd. verejného obstarávania

**Príloha č. 1: Cenová ponuka\_príloha k Rámcovej dohode**

-dostupná je na webovom sídle obstarávateľa v stĺpci Prílohy pri danej zákazke, zverejnená na adrese: <http://www.dpmz.sk/prieskum-trhu---zakazky-v-hodnote-do-10-000-eur/>

**Príloha č. 2: Cenová ponuka\_pre účely vyhodnotenia**

-dostupná je na webovom sídle obstarávateľa v stĺpci Prílohy pri danej zákazke, zverejnená na adrese: <http://www.dpmz.sk/prieskum-trhu---zakazky-v-hodnote-do-10-000-eur/>

**Príloha č. 3: Čestné vyhlásenie**

-dostupná je na webovom sídle obstarávateľa v stĺpci Prílohy pri danej zákazke, zverejnená na adrese: <http://www.dpmz.sk/prieskum-trhu---zakazky-v-hodnote-do-10-000-eur/>